གཡུང་དྲུང་བོན་གྱི་བསྟན་འབྱུང་ནི།ཆོས་ལུགས་ཀུན་ལ་གསན་གཟིགས་གནང་བའི་རྩོད་དུས་ཀྱི་ཀུན་མཁྱེན་འཇམ་དབྱངས་མཁྱེན་བརྩེའི་དབང་པོ་མཚན་ནས་བརྗོད་ན་མཁས་གྲུབ་འཇིག་མེད་ནམ་མཁའ་རྡོ་རྗེས་གསུང་འབུམ་མཐའ་ཡས་པ་མཛད་གྲས་སངས་རྒྱས་གཡུང་དྲུང་བོན་གྱི་བསྟན་པའི་བྱུང་བ་བརྗོད་པ་ལེའུ་བཀྲ་ཤིས་ཀྱི་གྲངས་ལྡན་ལ་བརྗོད་དོན་འདི་དང་འདི་ཞེས་རྩ་བའི་ཚིག་དོན་ཐོ་བྱང་དུ་བཀོད་པ་གནང་མྱོང་ཡོད།རིན་པོ་ཆེ་མཆོག་གི་བཀའ་དགོངས་ལྟར་རང་ལུགས་བོན་གྱི་བསྟན་འབྱུང་ལུང་རིགས་ཀྱིས་ཕྱུག་ཅིང་ཉམས་མྱོང་ཁུངས་ལྡན་ཡོད་པ་ཞིག་ཕྱོགས་བསྡུས་ཚིག་ཉུང་དོན་རྒྱས་སུ་བཀོད་དགོས་གསུང་པ་ཞང་ཞུང་ཁྱུང་ལུང་དངུལ་མཁར་དུ་དབུ་འཛུགས་བྱས་ཀྱང་མཇུག་ཡོངས་སུ་མ་གྲུབ།རྗེས་སུ་རྒྱ་གར་དུ་འབྱོར་སྐབས་མཁས་གྲུབ་དུ་མའི་བཀས་བཀུལ་བ་བརྟེན་ནས་རྒྱ་གར་ཧི་མ་ཅལ་གྱི་མངའ་ཁུལ་སྨན་ལྗོངས་ས་ཡི་ཐིག་ལེ་ཐོབ་རྒྱལ་གསར་པ་དོ་ལན་ཇིར་ཡོངས་སུ་རྫོགས་པར་བྲིས་ནས་མཇུག་བསྡུས་པའོ།དཔར་རྩ་ཁྱུང་སྤྲུལ་རིན་པོ་ཆེའི་དངོས་སློབ་མཁས་མཆོག་རྡོ་རྗེས་བྲིས་ནས།ཕྱི་ལོ་༡༩༧༡ལོར་རྒྱལ་ས་དྷི་ལིར་དཔར་དུ་བསྐྲུན།